CELEX: C2005/082/73
Language: fi
Date: 2005-04-02 00:00:00
Title: Asia T-29/05: DELTAFINA Spa:n 20.1.2005 Euroopan yhteisöjen komissiota vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/41
            
         DELTAFINA Spa:n 20.1.2005 Euroopan yhteisöjen komissiota vastaan nostama kanne
   (Asia T-29/05)
   (2005/C 82/73)
   Oikeudenkäyntikieli: italia
   DELTAFINA Spa, Orvieto (TR), on nostanut 20.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Roberto A. Jacchia, Antonella Terranova, Irene Picciano ja Fabio Ferraro.
   Kantaja vaatii, että ensimmäisen oikeusasteen tuomioistuin:
   
               1)
            
            
               ensisijaisesti kumoaa 20.10.2004 tehdyn Euroopan yhteisöjen komission riidanalaisen päätöksen
            
         
               2)
            
            
               toissijaisesti kumoaa osittain 20.10.2004 tehdyn Euroopan yhteisöjen komission riidanalaisen päätöksen ja muotoilee sen uudestaan sekä vastaavasti alentaa Deltafinalle päätöksessä määrätyn sakon määrää
            
         
               3)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevassa asiassa kyseessä oleva päätös on sama, josta on ollut kyse yhdistetyissä asioissa T-24/05, Standard Commercial ym. vastaan komissio, annetussa tuomiossa. (1) Oikeudelliset perusteet ja pääasialliset perustelut ovat samankaltaiset kuin kyseisessä asiassa esitetyt.
   Kantaja arvostelee vastaajaa erityisesti seuraavista seikoista:
   
               —
            
            
               vastaaja on katsonut sen olevan vastuussa siitä, että se on osallistunut kartelliin – ja ollut siinä jopa johtavana yrityksenä – joka toteutettiin merkityksellisillä markkinoilla, joilla se ei kuitenkaan toimi.
            
         
               —
            
            
               vastaaja ei ole määritellyt kyseisiä merkityksellisiä markkinoita.
            
         
               —
            
            
               vastaaja on osoittanut sille väitetiedoksiannon, jossa ei ole mitään asian kannalta merkityksellisiä vastalauseita
            
         
               —
            
            
               vastaaja ei ole noudattanut toimien riittävää perustelemista koskevaa periaatetta siltä osin kuin on kyse liiketoiminnalle aiheutuneen, ainakin välillisen tai potentiaalisen, vahingon toteen näyttämisestä
            
         
               —
            
            
               vastaaja on arvioinut virheellisesti kilpailusääntöjen rikkomisen kestoa ja vakavuutta sekä raskauttavia ja lieventäviä olosuhteita
            
         
               —
            
            
               vastaaja on arvioinut virheellisesti kantajan tekemää yhteistyötä ja sakon alennusta, joka sille tämän perusteella olisi pitänyt myöntää.
            
         Kantaja vetoaa lisäksi siihen, ettei komissio ole ottanut huomioon sakon enimmäismääriä eikä taloudelliseen ympäristöön ja sosiaaliseen toimintakenttään liittyviä objektiivisia seikkoja lieventävinä olosuhteina sakon määrää vahvistettaessa.
   Lopuksi kantaja väittää, että komissio on jättänyt noudattamatta yhdenvertaisen kohtelun, seuraamuksen taannehtivuuskiellon ja luottamuksensuojan periaatteita ja että se on käyttänyt väärin harkintavaltaa, koska se on poikennut seuraamuskäytännöstään pelkästään näennäisesti niiden henkilöiden osalta, jotka ovat tehneet yritysten väliset yhteisjärjestelyt mahdollisiksi, suosineet niitä tai tukeneet niitä ulkoisesti, vaikka se oli ilmoittanut, että se poikkeaisi kyseisestä käytännöstään vasta tulevaisuudessa.
   
      (1)  Ei vielä julkaistu EUVL:ssä.